### Beslutninger:

Forslaget blev på byrådsmødet den 8. juni 2022 henvist til Magistraten med henblik på at indgå i budgetdrøftelserne for 2023.

###

Budgetforslag fra SF

SF foreslår,

1) at Kommuneskatten sættes op med 0,1 %-point i 2023, og yderlige 0,1 %-point i hhv. 2024 og 2025.

Fuldt indfaset og ved udfaset strafsanktion vil det svare til en øget skatteindtægt på over 200 mio. kr. årligt, som kan bruges til at styrke vigtige indsatser i [adresse].

Vores forslag er at provenuet ved en skattestigning primært målrettes at skabe faglig og økonomisk balance på socialområdet og til at styrke de brede børnefællesskaber. Derudover at styrke dagtilbudsområdet, skoler, FU og pædagogisk ledede legepladser, ældreområdet og miljø og klimaindsatser.

SF vil frem mod budgetforhandlingerne komme med konkrete forslag til prioritering af de midler som skattestigningen kan indbringe.

Baggrund

Et godt velfærdssamfund er med til at sikre tryghed, lige muligheder og en kommune hvor de ikke er pengepungens størrelse der afgør hvilken hjælp eller service man møder.

Der har de sidste 20 år flere gange været besparelser i [adresse] og mange steder løber medarbejderne alt for hurtigt, samtidig med at for mange borgere ikke oplever det velfærdssamfund de forventer at møde.

Igennem de seneste mange år har den helt klare tendens været, at partierne bag budgetforligene har måttet gennemføre besparelser og løbende effektiviseringer for at få økonomien i balance. For to år siden valgte byrådet for første gang i mands minde at hæve skatten som alternativ til besparelser, men det var dog en begrænset stigning som ikke i tilstrækkelig grad kan løfte velfærden i [adresse].

1. Færre medarbejdere til flere indbyggere

[adresse] er vokset massivt gennem de seneste år, men budgetterne er ikke fulgt med. I 2010 var der således 79 fuldtidsansatte i [adresse] pr. 1000 borgere, mens der i 2020 var omkring 62 fuldtidsansatte pr. 1000 borgere. 2021 var det første år siden 2010 hvor tallet steg, så det nu er på omkring 64. Medarbejderne løber hurtigere og hurtigere, og borgerne oplever det, når de er afhængige af og har brug for velfærd og service.

2. Aarhusianerne har fået flere penge mellem hænderne

I løbet af de seneste 10 år er aarhusianernes privatøkonomi gennemsnitligt forbedret markant. Tal fra Danmarks Statistik viser at indkomsterne er steget langt mere end inflationen.

Kort sagt har privatøkonomien det godt, mens det offentlige forbrug er stagneret, samtidigt med at [adresse] indbyggertal vokser kraftigt. Hvis ikke vores by skal udvikle sig i retning af ”A-hold” for dem der kan købe private løsninger og ”B-hold” for resten og en by hvor vi ikke længere mødes på kryds og tværs af forskellene i vores samfund, er det nødvendigt at forskellen mellem privat indkomststigning og serviceniveauet i velfærden ikke fortsætter med at vokse.

3. Aarhusianerne betaler langt mindre i skat end gennemsnittet

[adresse] har en indkomstskat på 24,52%. Det er den tredje laveste kommunale indkomstskat i [adresse]. Kun Vejle Kommune og Billund Kommune har en lavere indkomstskat end [adresse].

Den gennemsnitlige kommunale indkomstskat i [adresse] er i 2022 på 25,3 %. Dvs. 0,8 %-point højere end i [adresse]. Den gennemsnitlige kommunale indkomstskat i [adresse] er i 2022 på 25,4 %. Dvs. 0,9 %-point mere end i [adresse].

Vores grundskyldspromille er på 24,6 promille. Den gennemsnitlige grundskyldspromille i [adresse] er i 2022 på 26,2 promille. Dvs. 1,6 promille-point højere end i [adresse]. Den gennemsnitlige grundskyldspromille i [adresse] er i 2022 på 25,8 promille. Dvs. 1,2 promille-point højere end i [adresse].

Den lavere skattebetaling i [adresse] betyder også at niveauet for serviceudgifter er lavt. I regnskabstallene for 2021 var serviceudgifterne pr. indbygger tredje lavest blandt samtlige danske kommuner. Kun Vejle Kommune og Frederiksberg Kommune havde lavere serviceudgifter pr. indbygger. I budgettallene for 2022 er billedet det samme som i regnskabstallene for 2021.

4. Skattestigning skal fastholde velfærden

På den baggrund mener vi, at det er helt rimeligt at bede aarhusianerne om at betale mere i skat for at sikre, at den velfærd vi leverer til børn, ældre og socialt udsatte er på et rimeligt niveau. Og aarhusianerne er enige med os. En undersøgelse fra foråret 2018 viste, at 59 % af aarhusianerne foretrækker skattestigninger på 0,5 %-point, mens kun 13 % foretrækker besparelser.

Med en stigning på 0,3 %-point i kommuneskat, vil [adresse] stadig ligge pænt under landsgennemsnittet og betragteligt under gennemsnittet i [adresse]. Med en stigning i grundskylden på 0,3 %-point vil vi komme over såvel landsgennemsnittet og gennemsnittet i [adresse].

Stillet af SF’s byrådsgruppe

Helge Poulsen, Sonja Christoffersen, Marie Karlsen og Rolf Jessen